“Token X” ผนึกกำลัง “iAM” ผู้ดูแลศิลปินวง BNK48
“Token X” ผนึกกำลัง “iAM” ผู้ดูแลศิลปินวง BNK48 ร่วมกันขับเคลื่อนอุตสาหกรรมบันเทิงไทย ประยุกต์ใช้ระบบบล็อกเชน ยกระดับประสบการณ์ของแฟนคลับกับศิลปิน
27 ธ.ค. 2564

บริษัท โทเคน เอกซ์ จำกัด เป็นบริษัทในเครือของ บริษัท เอสซีบี เท็นเอกซ์ ซึ่งอยู่ภายใต้กลุ่มธุรกิจทางการเงินของธนาคารไทยพาณิชย์ เดินหน้าให้บริการเกี่ยวกับธุรกิจโทเคนดิจิทัลแบบครบวงจรอย่างต่อเนื่อง ล่าสุดผนึกกำลัง บริษัท อินดิเพนเดนท์ อาร์ตทิสต์ เมเนจเมนต์ หรือ iAM ต้นสังกัดดูแลบริหารงานศิลปินวงไอดอลหญิงวง BNK48 (บีเอ็นเคโฟร์ตีเอต) และ ศิลปินวงไอดอลหญิงวง CGM48 ( ซีจีเอ็มโฟร์ตีเอต) ร่วมกันนำระบบบล็อกเชนและ Tokenization มาประยุกต์เพื่อเพิ่มขีดความสามารถของแอปพลิเคชัน iAM48 ยกระดับประสบการณ์การใช้งาน และเพื่อเพิ่มการมีส่วนร่วมระหว่างแฟนคลับและศิลปิน ตอกย้ำในแผนงานของ Token X ที่มีความมุ่งมั่นในการเป็น “Technology Service Provider” ร่วมกับลูกค้าองค์กรจากหลากหลายอุตสาหกรรมชั้นนำของประเทศ มุ่งสร้างโอกาสทางธุรกิจในรูปแบบใหม่โดยมีบล็อกเชนและโทเคนดิจิทัลเป็นแกนหลักสำคัญนายรุจิพล วิโรจน์โภคา Chief Operating Officer บริษัท โทเคน เอกซ์ จำกัด (Token X) กล่าวว่า “หลังจาก Token X ได้รับความเห็นชอบในการเป็นผู้ให้บริการระบบเสนอขายโทเคนดิจิทัล (ICO Portal) โดยอยู่ระหว่างการรอเปิดใช้งานใบอนุญาตจากสำนักงาน ก.ล.ต. นั้น อีกหนึ่งเป้าหมายทางธุรกิจที่สำคัญของบริษัท คือ การให้บริการเป็น “Technology Partner” ร่วมกับลูกค้าองค์กรจากหลากหลายอุตสาหกรรมชั้นนำของประเทศเพื่อร่วมกันศึกษาและพัฒนาระบบบล็อกเชนและการทำ Tokenization เพื่อตอบโจทย์โซลูชั่นสำหรับภาคธุรกิจและการพัฒนา Utility Token พร้อมใช้ มุ่งสร้างโอกาสทางธุรกิจในรูปแบบใหม่โดยมีบล็อกเชนและโทเคนดิจิทัลเป็นแกนหลักสำคัญ โดยเราเล็งเห็นว่าบล็อกเชนเป็นเทคโนโลยีที่มีประสิทธิภาพสูง มีความโปร่งใส น่าเชื่อถือ และตรวจสอบได้ นอกจากนี้ยังสามารถนำไปประยุกต์ใช้เพื่อให้เกิดประโยชน์สูงสุดได้ในหลากหลายอุตสาหกรรม ไม่จำกัดแค่เพียงแวดวงการเงินเท่านั้น ด้วยเหตุนี้เราจึงร่วมมือกับ “บริษัท อินดิเพนเดนท์ อาร์ตทิสต์ เมเนจเมนต์ หรือ iAM” นำขีดความสามารถทางเทคโนโลยีที่แข็งแกร่ง พร้อมความรู้ ความเชี่ยวชาญด้านสินทรัพย์ดิจิทัลของ Token X ผสานกับวิสัยทัศน์ของ “iAM” ที่มุ่งนำเทคโนโลยีมาใช้แก้ปัญหา Pain point ของแฟนคลับ ร่วมกันพัฒนาระบบบล็อกเชนและรวมไปถึงการทำ Tokenization เพื่อเพิ่มขีดความสามารถของแอปพลิเคชัน iAM48 สร้างเสริมการมีส่วนร่วมที่ดียิ่งขึ้นให้กับแฟนคลับได้อย่างที่ไม่เคยมีมาก่อน พร้อมร่วมกันสร้าง Ecosystem ของอุตสาหกรรมบันเทิงไทยให้เติบโตได้อย่างสร้างสรรค์และยั่งยืนโดยมีบล็อกเชนและโทเคนดิจิทัลเป็นรากฐานสำคัญ”นางสาวอัมพร สมบัติอารีพาณิช ประธานเจ้าหน้าที่บริหารด้านบัญชีและการเงิน บริษัท อินดิเพนเด้นท์ อาร์ทิสท์ เมเนจเม้นท์ จำกัด หรือ iAM (ไอแอม) ต้นสังกัดดูแลบริหารงานศิลปินวงไอดอลหญิงวง BNK48 (บีเอ็นเคโฟร์ตีเอต) และ ศิลปินวงไอดอลหญิงวง CGM48 ( ซีจีเอ็มโฟร์ตีเอต) กล่าวว่า “ปัจจุบันเรามีฐานแฟนคลับและผู้ติดตามผ่านแพลตฟอร์มออนไลน์และออฟไลน์ต่างๆ จำนวนหลายล้านคนครอบคลุมทั่วประเทศ บริษัทจึงมีความตั้งใจอย่างยิ่งในการนำเทคโนโลยีสมัยใหม่มาพัฒนาประสบการณ์ Fan Engagement รวมถึง Use case ที่น่าตื่นเต้นรูปแบบใหม่ๆ ผ่านความร่วมมือกับ Token X ในการพัฒนาระบบบล็อกเชนและรวมไปถึงการทำ Tokenization ซึ่งจะเป็นส่วนสำคัญที่ช่วยส่งเสริมการบริหารจัดการกิจกรรมต่างๆ ด้วยหลักธรรมาภิบาลที่โปร่งใส (Decentralized Good Governance) ให้แฟนคลับทุกคนสามารถมีอำนาจในการตัดสินใจร่วมกัน พร้อมได้รู้สึกใกล้ชิดกับศิลปินที่ชื่นชอบได้มากกว่าเคย อีกทั้งยังช่วยขยายช่องทางการเข้าร่วมกิจกรรมของกลุ่มแฟนคลับให้มีความหลากหลายมากยิ่งขึ้น”